
Bursa Locurilor de Muncă pentru Absolvenți- întâlniri directe cu angajatorii și primii pași spre angajare.

Bursa Locurilor de Muncă pentru Absolvenți, organizată de AJOFM Suceava în data de 09.10.2026 a reunit 65 de angajatori județeni, care au oferit 299 de locuri de muncă, și 595 de persoane interesate să își găsească un loc de muncă. La finalul evenimentului, 120 de participanți au fost selectați pentru interviuri sau probe de lucru.
	Indicatorul
	Total
	Suceava
	Fălticeni
	Rădăuţi
	Câmpulung Moldovenesc

	Nr. angajatori participanţi
	65
	19
	13
	14
	19

	Nr. locuri de muncă oferite
	299
	183
	52
	33
	31

	Nr. persoane participante
	595
	287
	67
	133
	108

	Nr. persoane selectate în vederea încadrării
	120
	68
	21
	16
	15


          Diversitatea posturilor a oferit candidaților, cu niveluri diferite de pregătire, posibilitatea de a discuta direct cu angajatorii despre cerințe, condiții de muncă și perspective de dezvoltare profesională.  Pentru absolvenți, bursa a fost și un prilej de a înțelege mai bine așteptările angajatorilor și de a identifica traseul profesional pentru începutul carierei. Dialogul față în față a facilitat prezentarea candidaturilor și stabilirea unor întâlniri pentru continuarea selecției.

         Mulțumim angajatorilor și partenerilor- Asociația Institutul pentru Parteneriat Social Bucovina, Patronatul IMM-urilor Suceava, Filiala Suceava a Blocului Național Sindical - pentru implicare în reușita evenimentului, precum și tuturor participanților pentru deschiderea cu care au explorat oportunitățile oferite.

         Sprijinul pentru găsirea unui loc de muncă continuă și după bursă. Persoanele aflate în căutarea unui loc de muncă pot beneficia de serviciile de informare, consiliere profesională și mediere oferite de AJOFM Suceava. Locurile vacante rămase neocupate la bursă, vor fi mediatizate până la ocuparea lor.

                             Mirela Florea,
Director executiv adjunct AJOFM Suceava
       Capverde Anca,
Inspector superior comunicare, presă şi relații publice  

